dat vad va va
eyghen goede sijn souden daer nae thoende hi noch met goeden knape
dat de voirs wouter adaems de voirscr goede besat gelijc sinen anden
goeden daer waert den getuyge ghevraeght hoerre bester conden wed
sij best hielden dat hiter uut starf als uut sinen erve of anders doen
droegen sij dat hen bat condich wae dat hiter uut starf als uut sinen
erve want hi en was gheen man die erve vercochte mar tochte thoende
voirt dat de selve wouter hadde enen wittige soen die stom was ende dat
de voirs jan des selfs stomen wittich soen was Op dwelke de voirs daneel
repliceerde dat hi niet gethoent en hadde datt de vad uut starf als
uut sinen erve Ende want de vader stom was soe conste hi qualic wijf
gecruwen en also wel hadde hi mogen sijns erfs derven als wijf truwen
Daer nae thoende de voirs daneel met goeden wittige knapen daer
op verhoert ten heylgen dat de voirs hbranc wilen van melijn voers
over xxx jaer ende dage en de voirs vrouwe van melijn nae de voirs
goede besaten als hoe wittich erve en dat de selve hvranc daer uut starf
als uut sinen erve Voert thoende hi met goeden knapen dat de ghene die
de voirs goede gehanteert hadden der voirs vrouwe van melijn en hn
vranke voirs den pacht daer af betaelt hadden ende nyemande anders
Voert thoende hi met janne vand meen en henr vand meen sine oem
die sijn momboer geweest hadde dat de voirs goede chijnsgoede waren
en datt jan vander meen aen hadde ix d goets gelts en dat sij dat
hielden voer hoen ouden chijns Voert thoende daneel met goeden lieden
dat als de voirs daneel de goede voirs gecreech henric vand meen
als momboir des voirs jans en tot sijns selfs behoef tpongelt vande
voirs goeden gehaven hadde voert thoende hi noch dat de voirs goede
op voirtiden eens beset waen vander voirs vrouwe wege vander meen
voer hoen ouden chijns en dat doen de vrouwe van melijn voirs beval hore
pechtenen die de goede voirs van hoer hielt dat hi den chijns voirs betale
soude en sij soudt hem afslaen van sinen pachte en dat dat also geschiede
sesen thoenisse van beiden ptyen aldus gedaen maende de meye van loven
voert de scepen van loven wes recht sijn soude die wijsden voer een vonis
na aensprake na antwde nae thoenisse en na al dats voe hen comen was
dat de voirs daneel de briede schoender gethoent hadde dan de voirs jan
adaems en dat hem en sijnre guedingen de voirs goede volgen souden
pntib johe alsus egidio rike rasone de graino johe pynoc iunioe arnoldo
bove et johe de ponte novembr xxvii